CELEX: 32007R1379
Language: lv
Date: 2007-11-26 00:00:00
Title: Komisijas Regula (EK) Nr. 1379/2007 ( 2007. gada 26. novembris), ar ko groza IA, IB, VII un VIII pielikumu Eiropas Parlamenta un Padomes Regulai (EK) Nr. 1013/2006 par atkritumu sūtījumiem, lai ņemtu vērā tehnikas progresu un grozījumus, par ko vienojās saskaņā ar Bāzeles Konvenciju (Dokuments attiecas uz EEZ)

27.11.2007   
            
            
               LV
            
            
               Eiropas Savienības Oficiālais Vēstnesis
            
            
               L 309/7
            
         
      KOMISIJAS REGULA (EK) Nr. 1379/2007
   (2007. gada 26. novembris),
   ar ko groza IA, IB, VII un VIII pielikumu Eiropas Parlamenta un Padomes Regulai (EK) Nr. 1013/2006 par atkritumu sūtījumiem, lai ņemtu vērā tehnikas progresu un grozījumus, par ko vienojās saskaņā ar Bāzeles Konvenciju
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2006. gada 14. jūnija Regulu (EK) Nr. 1013/2006 par atkritumu sūtījumiem (1) un jo īpaši tās 58. panta 1. punktu,
   tā kā:
   
               (1)
            
            
               Saskaņā ar vienošanos, ko panāca Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu parakstītāju pušu konferences 8. sanāksmē (no 2006. gada 27. novembra līdz 1. decembrim), ir jāgroza IA, IB, VII un VIII pielikums Regulai (EK) Nr. 1013/2006 par atkritumu sūtījumiem. Grozījumi attiecas uz vienību “kg” un “litrs” aizstāšanu ar vienībām “tonnas (Mg)” un “m3” deklarācijas 5. blokā IA pielikumā, pārvietošanas dokumenta 5. un 18. blokā IB pielikumā un informācijā par kravu 3. un 14. blokā VII pielikumā, kā arī jauna 17. bloka ieviešanu pārvietošanas dokumentā, 1. zemsvītras piezīmes grozījumu informācijā par kravu un atsaucēs uz vadlīnijām attiecībā uz atkritumu apsaimniekošanu videi drošā veidā VIII pielikuma I daļas 4. līdz 9. punktā. Skaidrības labad minētie pielikumi jāaizstāj.
            
         
               (2)
            
            
               Tāpēc Regula (EK) Nr. 1013/2006 ir attiecīgi jāgroza.
            
         
               (3)
            
            
               Šajā regulā paredzētie pasākumi ir saskaņā ar atzinumu, ko izdevusi komiteja, kura izveidota atbilstoši 18. pantam Eiropas Parlamenta un Padomes Direktīvā 2006/12/EK (2),
            
         IR PIEŅĒMUSI ŠO REGULU.
   1. pants
   Regulas (EK) Nr. 1013/2006 IA, IB, VII un VIII pielikumu aizstāj ar šīs regulas pielikuma tekstu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 26. novembrī
      
         
            Komisijas vārdā —
         
            Komisijas loceklis
         
         Stavros DIMAS
         
      
   
   
      (1)  OV L 190, 12.7.2006., 1. lpp.
   
      (2)  OV L 114, 27.4.2006., 9. lpp.
   
      I PIELIKUMS
      Regulas (EK) Nr. 1013/2006 IA pielikumu aizstāj ar šādu pielikumu:
      
         
            “IA PIELIKUMS
            Paziņojuma dokuments par atkritumu pārrobežu pārvietošanām/sūtījumiem
            
               
            
               
            
               
            
               
         
      
   
   
      II PIELIKUMS
      Regulas (EK) Nr. 1013/2006 IB pielikumu aizstāj ar šādu pielikumu:
      
         
            “IB PIELIKUMS
            Atkritumu pārrobežu pārvietošanu/sūtījumu pārvietošanas dokuments
            
               
            
               
            
               
            
               
         
      
   
   
      III PIELIKUMS
      Regulas (EK) Nr. 1013/2006 VII pielikumu aizstāj ar šādu pielikumu:
      
         
            “VII PIELIKUMS
            ATKRITUMU SŪTĪJUMIEM PIEVIENOJAMĀ INFORMĀCIJA, KĀ MINĒTS 3. PANTA 2. UN 4. PUNKTĀ
            
               
         
      
   
   
      IV PIELIKUMS
      Regulas (EK) Nr. 1013/2006 VIII pielikumu aizstāj ar šādu pielikumu:
      
         
            “VIII PIELIKUMS
            VADLĪNIJAS ATTIECĪBĀ UZ ATKRITUMU APSAIMNIEKOŠANU VIDEI DROŠĀ VEIDĀ (49. pants)
            I.   Saskaņā ar Bāzeles Konvenciju pieņemtās vadlīnijas:
            
                        1.
                     
                     
                        Tehniskās vadlīnijas attiecībā uz biomedicīnisko un veselības aprūpes atkritumu apsaimniekošanu videi drošā veidā (Y1; Y3) (1).
                     
                  
                        2.
                     
                     
                        Tehniskās vadlīnijas attiecībā uz svina skābju akumulatoru atkritumu apsaimniekošanu videi drošā veidā (1).
                     
                  
                        3.
                     
                     
                        Tehniskās vadlīnijas attiecībā uz pilnīgas vai daļējas kuģu demontāžas apsaimniekošanu videi drošā veidā (1).
                     
                  
                        4.
                     
                     
                        Tehniskās vadlīnijas ekoloģiski nekaitīgai metālu un metāla savienojumu (R4) (2) otrreizējai pārstrādei/reģenerācijai.
                     
                  
                        5.
                     
                     
                        Atjaunotās vispārējās tehniskās vadlīnijas ekoloģiski nekaitīgai tādu atkritumu apsaimniekošanai, kuru sastāvā ir, kuri satur, vai kuru piemaisījumos ir noturīgi organiskie piesārņotāji (3).
                     
                  
                        6.
                     
                     
                        Atjaunotās Tehniskās vadlīnijas ekoloģiski nekaitīgai tādu atkritumu apsaimniekošanai, kuru sastāvā ir, kuri satur, vai kuru piemaisījumos ir polihlorbifenili, polihlortrifenili vai polibromdifenili (PBBs) (3).
                     
                  
                        7.
                     
                     
                        Tehniskās vadlīnijas ekoloģiski nekaitīgai tādu atkritumu apsaimniekošanai, kuru sastāvā ir, kuri satur, vai kuru piemaisījumos ir pesticīdu aldrīns, hlordāns, dieldrīns, endrīns, heptahlors, heksahlorbenzols (HCB), mirekss vai toksafens ar heksahlorbenzolu rūpnieciskās ķimikālijas veidā (3).
                     
                  
                        8.
                     
                     
                        Tehniskās vadlīnijas ekoloģiski nekaitīgai tādu atkritumu apsaimniekošanai, kuru sastāvā ir, kuri satur, vai kuru piemaisījumos ir 1,1,1-trihlor-2,2-bis (4-hlorfenil)etāns (DDT) (3).
                     
                  
                        9.
                     
                     
                        Tehniskās vadlīnijas ekoloģiski nekaitīgai tādu atkritumu apsaimniekošanai, kuru sastāvā ir, vai kuru piemaisījumos ir netīši ražots polihlordibenzo-p-dioksīns (PCDDs), polihlordibenzofurāns (PCDFs), heksahlorbenzols (HCB) vai polihlorbifenils (PCBs) (3).
                     
                  II.   Vadlīnijas, ko pieņēmusi ESAO.
            Tehniskās vadlīnijas attiecībā uz īpašu atkritumu plūsmu apsaimniekošanu videi drošā veidā:
            lietotie personiskie datori un to lūžņi (4).
            III.   Starptautiskās Jūrniecības organizācijas (SJO) pieņemtās vadlīnijas:
            vadlīnijas attiecībā uz kuģu pārstrādi (5).
            IV.   Starptautiskā nodarbinātības biroja (SNB) pieņemtās vadlīnijas:
            drošība un veselība kuģu vraku pārstrāde: vadlīnijas Āzijas valstīm un Turcijai (6).
         
      
      
         (1)  Pieņemtas Bāzeles Konvencijas par kontroli par kaitīgo atkritumu robežšķērsojošo transportēšanu un to aizvākšanu līgumslēdzēju pušu konferences 6. sanāksmē 2002. gada 9.–13. decembrī.
      
         (2)  Pieņemtas Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu parakstītāju pušu konferences 7. sanāksmē 2004. gada 25.–29. oktobrī.
      
         (3)  Pieņemtas Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu parakstītāju pušu konferences 7. sanāksmē no 2006. gada 27. novembra līdz1. decembrim.
      
         (4)  Pieņēmusi ESAO Vides politikas komiteja 2003. gada februārī (dokuments ENV/EPOC/WGWPR(2001)3/FINAL).
      
         (5)  Rezolūciju A.962 pieņēmusi SJO Asambleja savā 23. kārtējā sēdē no 2003. gada 24. novembra līdz 5. decembrim.
      
         (6)  Apstiprināts publikācijai SDO valdē tās 289. sesijā 2004. gada 11.–26. martā.”